สังคมข่าวหุ้น
ตลาดหุ้นไทยวานนี้ (24 ม.ค. 2566) ดัชนีปิดที่ระดับ 1,682.94 จุด ลดลง 1.10 จุด หรือ -0.07% มูลค่าซื้อขาย 56,581.00 ล้านบาท
ตลาดหุ้นไทยวานนี้ (24 ม.ค. 2566) ดัชนีปิดที่ระดับ 1,682.94 จุด ลดลง 1.10 จุด หรือ -0.07% มูลค่าซื้อขาย 56,581.00 ล้านบาท
24 ม.ค. 2566

ตลาดหุ้นไทยวานนี้ (24 ม.ค. 2566) ดัชนีปิดที่ระดับ 1,682.94 จุด ลดลง 1.10 จุด หรือ -0.07% มูลค่าซื้อขาย 56,581.00 ล้านบาท โดยดัชนีแตะสูงสุด 1,693.97 จุด ต่ำสุด 1,682.58 จุด นักลงทุนต่างประเทศขายสุทธิ 903.28 ล้านบาท และบัญชีหลักทรัพย์ซื้อสุทธิ 27.16 ล้านบาท ด้านนักลงทุนในประเทศซื้อสุทธิ 1,658.62 ล้านบาท และนักลงทุนสถาบันในประเทศขายสุทธิ 782.50 ล้านบาท
นักวิเคราะห์ฯ เผยตลาดหุ้นไทยช่วงบ่ายวานนี้พลิกมาไหลลงตามแรงขาย DELTA รวมถึง SCGP ผิดหวังกำไรต่ำคาด รวมทั้งเงินบาทกลับมาอ่อนค่าหลังตัวเลขส่งออกหดตัวแรงและขาดดุลการค้าต่อเนื่อง เตือนระวังต่างชาติเทขาย รอลุ้นวันนี้ (25 ม.ค.) กนง.ปรับตัวเลข GDP และตัวเลขนักท่องเที่ยว ชี้ทิศทางตลาด ให้แนวรับ 1,672 จุด แนวต้านที่ 1,695 จุด
หุ้น GPSC-BGRIM-GUNKUL ขยับขึ้นนำกลุ่มโรงไฟฟ้า เก็งก่อน กกพ.จะเปิดรายชื่อบริษัทที่ผ่านคุณสมบัติด้านเทคนิค โครงการผลิตไฟฟ้าพลังงานหมุนเวียน ในวันนี้ (25 ม.ค.) ชี้ GUNKUL และ BGRIM ยื่นโครงการเยอะสุด
“ศูนย์วิจัยกสิกรไทย” คาด กนง.ประชุมนัดแรก 25 ม.ค.นี้ ปรับขึ้นดอกเบี้ยนโยบายต่อเนื่องจากปีก่อนอีก 0.25% มาอยู่ที่ระดับ 1.50% ท่ามกลางแรงกดดันด้านเงินเฟ้อที่ยังอยู่ในระดับสูง ขณะที่เศรษฐกิจไทยมีแนวโน้มฟื้นตัวดีขึ้นต่อเนื่อง พร้อมคาดปรับขึ้นดอกเบี้ยอีก 0.25% ภายในไตรมาส 1/2566 ก่อนคงดอกเบี้ยระดับ 1.75% ตลอดปีนี้
บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT แจ้งตลาดหลักทรัพย์ฯ ว่า คณะกรรมการได้อนุมัติการเพิ่มทุนในบริษัท บริหารสินทรัพย์ เจ จำกัด หรือ JAM ซึ่งเป็นบริษัทย่อย และอนุมัติการสละสิทธิ์การจองซื้อหุ้นเพิ่มทุนดังกล่าวในสัดส่วน 9.9% ของทุนจดทะเบียนชำระแล้วภายหลังการเพิ่มทุน ให้กับบริษัท กสิกร อินเวสเจอร์ จำกัด หรือ KINVESTURE ด้วยมูลค่าการเข้าลงทุนไม่เกิน 3,500 ล้านบาท
“กลุ่มทรู” เตรียมเปิดขายหุ้นกู้ “ทรู มูฟ เอช ยูนิเวอร์แซล คอมมิวนิเคชั่น” จำนวน 4 ชุด อายุตั้งแต่ 2 ปี ถึง 5 ปี 9 เดือน อัตราดอกเบี้ย 3.50-5.05% ต่อปี เสนอขายผู้ลงทุนทั่วไปและผู้ลงทุนสถาบัน อันดับความน่าเชื่อถือหุ้นกู้และบริษัทระดับ “BBB+” แนวโน้มอันดับเครดิต “บวก” นำเงินชำระคืนหนี้หุ้นกู้และหรือเงินกู้ยืมที่จะครบกำหนดชำระหนี้สินภายใต้ใบอนุญาตให้ใช้คลื่นความถี่และใช้ลงทุนขยายธุรกิจ คาดเปิดจอง 13-15 ก.พ. 2566
สำนักงาน ก.ล.ต.เปิดตัวศูนย์รวมข้อมูลผลิตภัณฑ์ทางการเงินกลุ่มความยั่งยืน “ESG Product Platform” เพื่อเพิ่มช่องทางให้ผู้เกี่ยวข้องในตลาดทุนและประชาชนทั่วไปสามารถเข้าถึงข้อมูลผลิตภัณฑ์ทางการเงินในกลุ่มความยั่งยืนได้อย่างครบวงจร ซึ่งเป็นกลไกที่จะช่วยสนับสนุนให้ผลิตภัณฑ์ดังกล่าวได้เป็นที่รับรู้อย่างกว้างขวาง (visibility) สอดคล้องกับแผนยุทธศาสตร์ของ ก.ล.ต.ในเรื่องการยกระดับศักยภาพตลาดทุนเพื่อความยั่งยืน
บริษัท เอสซีจี แพคเกจจิ้ง จำกัด (มหาชน) หรือ SCGP เปิดแผนธุรกิจปีนี้ ตั้งเป้ารายได้โตต่อเนื่องอยู่ที่ 1.6 แสนล้านบาท วาง 5 กลยุทธ์การดำเนินธุรกิจ มุ่งเน้นการสร้างการเติบโตจากการ M&amp;P และการขยายธุรกิจบรรจุภัณฑ์และธุรกิจที่เกี่ยวเนื่อง พร้อมวางเงินลงทุนใน 5 ปีที่ 1 แสนล้านบาท เพื่อบรรลุเป้าหมายรายได้แตะ 2 แสนล้านบาทภายในปี 2568 ขณะเดียวกันได้มองภาพรวมอุตสาหกรรมบรรจุภัณฑ์ปีนี้ มีแนวโน้มดีขึ้นหลังจีนเปิดประเทศ
ดร.ศักดิ์ดา พรรณไวย  เอ็มดี ดอนเมืองโทล์ลเวย์ DMT แวะตรวจความคืบหน้าการติดตั้งแผงโซลาร์เซลล์เพื่อประหยัดการใช้ไฟฟ้าและลดก๊าซเรือนกระจกในอาคารสำนักงานใหญ่ และอาคารด่านเก็บค่าผ่านทางทั้ง 9 แห่ง ซึ่งตอนนี้แผนระยะที่ 1 ที่อาคารสำนักงานใหญ่ กับ ด่านดอนเมืองที่อยู่ติดกัน คาดว่าจะเสร็จกลางปี 2566 นับเป็นโปรเจกต์ที่นอกจากจะช่วยลดค่าไฟให้บริษัทปีละหลายล้านบาท ยังช่วยสนับสนุนนโยบายด้านสิ่งแวดล้อมเพื่อพัฒนาองค์กรครอบคลุมมิติความยั่งยืนตามหลักของ ESG อีกด้วย